Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Ez a sor a hitelintézetek által nyújtott azon hitelek állományát tartalmazza, amelyek kamattámogatása a költségvetéstõl közvetlenül lehívható, de nem a 12/2001. (I. 31.) Korm. rendelet 13. §-a alapján meghatározottak. E sorban kell jelenteni a 2001. februárt megelõzõen eszközoldali támogatás mellett nyújtott lakáscélú hiteleket.
Paragraph Index: 953

71. Pénzügyi mûveletek eredménye (72+88+104. sor) Ez a blokk tartalmazza a pénzügyi szolgáltatásból, valamint a befektetési szolgáltatásból származó pénzügyi mûveletek nettó eredményét (beleértve a Pénzügyi mûveletek egyéb bevételénél és egyéb ráfordításánál elszámolandó tételeket is) – kiegészítve a határidõs ügyletek után elszámolt, számvitelileg az egyéb eredményben kimutatatott céltartalékkal. A pénzügyi mûveletek nettó eredményén belül – a számviteli szabályok alapján – a devizaeszközök és devizakötelezettségek átértékelésébõl, árfolyamváltozásából származó eredményben a pénzügyi rendezéshez és a konverzióhoz kapcsolódó realizált árfolyam különbözeteknek meg kell jelenni. A 72. Pénzügyi szolgáltatásokból származó eredményen belül külön kell szerepeltetni a befektetési célú értékpapírok és a vagyoni érdekeltségek értékesítésébõl származó bevételeket és ráfordításokat, valamint ezek értékvesztésének képzését és visszaírását. Továbbá itt kell kimutatni azokat a pénzügyi szolgáltatásból származó egyéb bevételeket és ráfordításokat, amelyeket a számviteli elõírások idesorolnak. (Például a devizaeszközök és kötelezettségek átértékelésébõl származó nyereséget, veszteséget, valamint az ezekhez kapcsolódó árfolyamnyereséget és árfolyamveszteséget, továbbá a vásárolt követelések értékesítésének nyereségét és veszteségét, valamint értékvesztésük visszaírását.) A Pénzügyi szolgáltatás egyéb bevétele, illetve egyéb ráfordítása (86-87.) sorokban azokat az értékeket kell szerepeltetni, amelyek máshol, illetve a részletezõ sorokban nem kerültek kiemelésre, de a Hitkr. 10. § (10)-(13) bekezdés szerint a Pénzügyi szolgáltatásokból származó eredményen belül számolandók el. Ezekben az „egyéb” sorokban kell kimutatni a valós értékelésbõl adódó – a számviteli szabályok szerint itt elszámolandó – értékelési különbözetet is. A valós értékeléshez kapcsolódóan elszámolt értékelési különbözeteket a pénzügyi, valamint befektetési szolgáltatásból származó egyéb bevételek és ráfordítások között kell kimutatni, így a hivatkozott sorokon más különbözõ típusú tételekkel együtt jelennek meg. Az értékelési különbözetekrõl a 12. táblában kell külön információt szolgáltatni az értékelési különbözetnek az adott eredmény kategóriára gyakorolt hatásának vizsgálatához. A 88. Befektetési szolgáltatásból származó tevékenység eredményén belül tételesen kell kimutatni a Bszt. szerinti befektetési szolgáltatási tevékenységek eredménytételeit [Hitkr. 11. § (1) bekezdés]. A 89-90. és 94-95. deviza határidõs és egyéb határidõs ügyletekhez kapcsolódó bevétel, illetve ráfordítás sorokon az ügyletek lejárata, futamidõ elõtti lezárása, eladása, érvényesítése során realizált bevételeket, ráfordításokat kell kimutatni. A 91-93. és 96-98. sorokon az ezen ügyletekhez kapcsolódó, a Hitkr. 23-24. §-a szerinti, tárgyidõszaki céltartalék képzés, felhasználás, felszabadítás összegét kell megjeleníteni. A 99-100. Forgatási célú értékpapír árfolyamváltozásából származó bevétel, illetve ráfordítás sorokon a forgatási célú értékpapírok értékesítésébõl származó realizált árfolyamnyereséget, -veszteséget, a 101-102. sorokon a tárgyidõszakban megképzett értékvesztés és értékvesztés visszaírás összegét kell szerepeltetni. A 103-104. Befektetési szolgáltatásból származó egyéb bevétel, illetve egyéb ráfordítás sorokban azokat az értékeket kell szerepeltetni, amelyek máshol, illetve a részletezõ sorokban nem kerültek kiemelésre, de amelyeket a számviteli szabályok szerint befektetési szolgáltatási tevékenységbõl származó eredményen belül kell elszámolni. Ezekben az „egyéb” sorokban kell kimutatni a valós értékelésbõl adódó – a számviteli szabályok szerint elszámolandó, ezt az eredmény-csoportot érintõ – értékelési különbözetet is.

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes